Ο **Αλί Μπαντζό Γκαματιέ** (Ali Badjo Gamatié) είναι πολιτικός του Νίγηρα και πρωθυπουργός του αφρικανικού κράτους από τις 2 Οκτωβρίου του 2009 έως την ανατροπή του προέδρου Μαμαντού Ταντζά σε πραξικόπημα, τον Φεβρουάριο του 2010. Προηγουμένως υπηρέτησε ως υπουργός οικονομίας και οικονομικών από το 2000 έως το 2003 και εν συνεχεία έγινε υποδιοικητής της Κεντρικής Τραπέζης των Δυτικοαφρικανικών Κρατών (BCEAO). Ανήκει στο Εθνικό Κίνημα για την Ανάπτυξη της Κοινωνίας.

Πολιτική καριέρα
----------------

Στην πρώτη κυβέρνηση του πρωθυπουργού Χαμά Αμαντού, η οποία διορίστηκε στις 5 Ιανουαρίου 2000, ο Γκαματιέ συμπεριλήφθηκε και του δόθηκε το χαρτοφυλάκιο των οικονομικών. Ως υπουργός ο Γκαματιέ υποστήριξε διεθνώς τη συνολική διαγραφή του χρέους στο εξωτερικό τόσο για τον Νίγηρα όσο και για άλλες υπερχρεωμένες χώρες. Έλαβε μέρος σε συνομιλίες με το ΔΝΤ για το θέμα των χρεών. Κατά τη διάρκεια της υπουργικής του θητείας, προώθησε μειώσεις των δημοσίων δαπανών λόγω της οικονομικής κρίσης του 2002.

Τον Ιούλιο του 2003 συνελήφθη ο δημοσιογράφος της *Le Républicain* Μαμάν Αμπού έπειτα από άρθρο που κατηγορούσε τον Γκαματιέ και τον Χαμά ότι χρησιμοποίησαν πόρους από τα ταμεία του κράτους για κυβερνητικά συμβόλαια. Ο υπουργός οικονομικών έτυχε κριτικής και από την αντιπολίτευση για την ψήφιση νομοσχεδίου που επέβαλε βαρύτατους φόρους στους εκδότες εφημερίδων, σε βαθμό που απειλούνταν με χρεωκοπία οι εφημερίδες της αντιπολίτευσης. Τον Οκτώβριο του 2003 ο Γκαματιέ αποχώρησε από το υπουργείο οικονομικών και την περίοδο εκείνη, ως στενός συνεργάτης του Χαμά Αμαντού, θεωρούνταν αντίπαλος του Μαμαντού Ταντζά. Foreign analysis concluded that because of his relationship with the Prime Minister, Gamatié's removal "...may have involved political considerations".

Τον Οκτώβριο του 2003 ο Γκαματιέ διορίστηκε υποδιοικητής της Κεντρικής Τραπέζης των Δυτικοαφρικανικών Κρατών (BCEAO) και το 2006 ήταν μεταξύ των 4 υποψηφίων για τη διαδοχή του διοικητή του ιδρύματος, Σαρλ Κονάν-Μπανί.

Το 2007 έγινε γνωστό από τον τοπικό Τύπο ότι ο Μαχαμαντού Ισουφού είχε προτείνει τον Γκαματιέ για την πρωθυπουργία για να ηγηθεί κυβέρνησης εθνικής ενότητας. Το 2008 έγιναν οι δίκες του Αμαντού Χαμά για διαφθορά και στη διάρκειά τους κατέθεσε ο Γκαματιέ ότι το ποσό των 100 εκατομμυρίων φράγκων CFA, τα οποία κατηγορήθηκε ο Αμαντού ότι είχε υπεξαιρέσει από το δημόσιο ταμείο, αφαιρέθηκε χωρίς να γνωρίζει ο υπουργός οικονομικών.

Το 2008 ο Γκαματιέ υπηρέτησε ως ειδικός σύμβουλος του προέδρου επί θεμάτων Μεταλλείων και ήταν κύριος διαπραγματευτής από πλευράς κυβέρνησης με τη γαλλική μεταλλευτική εταιρεία Areva για εξόρυξη ουρανίου. Οι εν λόγω διαπραγματεύσεις είχαν αποτέλεσμα να υπογραφεί συμφωνία για επενδύσεις στη μεταλλευτική περιοχή Ιμαρουρέν του Νίγηρα, ύψους 1 δισ. ευρώ.

Τον Αύγουστο του 2009 έγινε γνωστό στον Τύπο ότι ο Γκαματιέ ήταν πλέον υποστηρικτής του προέδρου Ταντζά και του νέου Συντάγματος με το οποίο θα παρέμενε στην εξουσία. Ακολούθησε το συνταγματικό δημοψήφισμα με το οποίο το αξίωμα του Πρωθυπουργού έγινε ακόμα πιο εθιμοτυπικό σε σχέση με εκείνο του Προέδρου. Ο Γκαματιέ διορίστηκε πρωθυπουργός στις 2 Οκτωβρίου 2009.

Έπειτα από την ανατροπή του προέδρου Ταντζά σε στρατιωτικό πραξικόπημα, στις 18 Φεβρουαρίου 2010, ο Γκαματιέ συνελήφθη από τη χούντα και κρατήθηκε σε περιορισμό, ωστόσο παρουσίασε υψηλή πίεση, με αποτέλεσμα να απελευθερωθεί στις 4 Μαρτίου. Έπειτα από τριήμερη νοσηλεία σε νοσοκομείο της Νιαμέυ, μεταφέρθηκε στο Παρίσι στις 8 Μαρτίου, για νοσηλεία.

Παραπομπές
----------

1. 1 2  Abdourahmane Idrissa: «Historical Dictionary of Niger» (Αγγλικά) Rowman & Littlefield. 2020. σελ. 248-249. ISBN-13 978-1-5381-2014-9.
2. ↑  PREMIER GOUVERNEMENT DE LA 5ème REPUBLIQUE Αρχειοθετήθηκε 2007-09-27 στο Wayback Machine.. LES MINISTRES (Décret 2000-001 du 05/01/00). Ιστότοπος της Προεδρίας του Νίγηρα.
3. ↑  Des pays africains préfèrent plus d'aide à l'annulation totale de la dette Αρχειοθετήθηκε 2010-01-16 στο Wayback Machine.. Afrique Express. N° 228, 30/04/2001.
4. ↑  Africa: IMF, Bank Are Finally Listening, Say African Finance Ministers. Charles Cobb Jr. allAfrica.com. 29 Απριλίου 2001
5. ↑  Africa: Africa Needs New Debt Approach Say Finance Ministers. Charles Cobb Jr. AllAfrica.com. 30 Σεπτεμβρίου 2002.
6. ↑  NIGER: Economic woes spark government cutbacks. IRIN. 23 Σεπτεμβρίου 2002.
7. ↑  NIGER: Journalist freed after two months in jail. IRIN. 6 Ιανουαρίου 2004.
8. ↑  Niger: Editor finally gets bail after two months in prison Αρχειοθετήθηκε 2012-02-27 στο Wayback Machine.. Pambazuka News. 15-01-2004, Issue 139.
9. ↑  Nouvel impôt sur les entreprises de presse: Le projet de loi mis en veilleuse. H.B.Tcherno Journal Alternative Niger, No. 252, 27 Ιουνίου 2001.
10. ↑  Niger: Key figures. February 26th 2007. COUNTRY BACKGROUND FROM THE ECONOMIST INTELLIGENCE UNIT
11. ↑  Niger: transformation Αρχειοθετήθηκε 2008-06-04 στο Wayback Machine.. BERTELSMANN TRANSFORMATION INDEX (BTI). 3 Οκτωβρίου 2009.
12. ↑  BANQUE CENTRALE DES ÉTATS DE L’AFRIQUE DE L’OUEST : Quatre candidats pour remplacer Konan Banny. Le Soleil, Dakar. 2006
13. ↑  Mahamadou Issoufou préfère Ali Badjo Gamatié Αρχειοθετήθηκε 2011-07-21 στο Wayback Machine.. S.K. Enqueteur (Niamey) N°325 du 5 août 2008 (p. 7)
14. ↑  Affaire des 100 millions de la presse Ali Badjo Gamatié entre le marteau et l'enclume Αρχειοθετήθηκε 2011-07-21 στο Wayback Machine.. B. Diouga. Enqueteur (Niamey) N°325 du 5 août 2008 (p. 7)
15. ↑  Niger state to increase direct sales of uranium. Abdoulaye Massalatchi, Reuters. 15 Ιανουαρίου 2008.
16. ↑  Niger Says Uranium Pact With Areva to Boost Revenue 14-Fold. Abdoulaye Ibbo-Daddy and Antony Sguazzin, Bloomberg News. 15 Ιανουαρίου 2008.
17. ↑  INVESTIGATIONS FINANCIÈRES À L’ASSEMBLÉE NATIONALE. Mahamane Ousmane sur les traces de Hama Amadou Αρχειοθετήθηκε 2009-08-24 στο Wayback Machine.. Ibrahim Elhadj dit Hima. La Roue de l'histoire. N° 468 du 12 Août 2009.
18. ↑  "Ali Badjo Gamatié nommé Premier ministre du Niger" Αρχειοθετήθηκε 2011-07-28 στο Wayback Machine. Temoust, 3 Οκτωβρίου 2009 (Γαλλικά).